钦定古今图书集成/明伦汇编/氏族典/第369卷 > 《郑樵通志》 > 以字为氏〈卫人字〉
## 钦定古今图书集成/明伦汇编/氏族典/第369卷 > 《郑樵通志》 > 以字为氏〈卫人字〉

南氏。姬姓。卫灵公之子公子郢字子南，以字为氏。或
言周宣王南仲之后。又鲁亦有南氏。又楚有子南氏，
亦为南氏，是皆以字为氏者。或言晋高士居隐于南
乡，因以为氏。此以乡为氏者。《姓源韵谱》云：“盘庚妃姜
氏，梦龙入怀，因孕十二月而生，手把南字长荆州，因
号南赤龙。”此里巷之言也，望出汝南。又《姓源韵谱》云：
“亦改为宇文氏。”